CELEX: 31988R1412
Language: el
Date: 1988-05-17 00:00:00
Title: Κανονισμός (ΕΟΚ) αριθ. 1412/88 του Συμβουλίου της 17ης Μαΐου 1988 για τρίτη παράταση της περιόδου εμπορίας 1987/88 στους τομείς του γάλακτος και του βοείου κρέατος

Avis juridique important

|

31988R1412

Κανονισμός (ΕΟΚ) αριθ. 1412/88 του Συμβουλίου της 17ης Μαΐου 1988 για τρίτη παράταση της περιόδου εμπορίας 1987/88 στους τομείς του γάλακτος και του βοείου κρέατος  

Επίσημη Εφημερίδα αριθ. L 130 της 26/05/1988 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1412/88 ΤΟΥ ΣΥΜΒΟΥΛΙΟΥ  της 17ης Μαΐου 1988  για τρίτη παράταση της περιόδου εμπορίας 1987/88 στους τομείς του γάλακτος και του βοείου κρέατος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 2,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 3905/87 (4), και ιδίως το άρθρο 4,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1060/88 (5) παρέτεινε την περίοδο εμπορίας 1987/88 στους τομείς τους γάλακτος και του βοείου κρέατος μέχρι τις 31 Μαΐου και τις 5 Ιουνίου 1988 αντίστοιχα·  ότι είναι ανάγκη να επανεξεταστεί το σύνολο των προβλημάτων που συνδέονται με τον καθορισμό των τιμών για την προσεχή περίοδο εμπορίας, πράγμα που συνεπάγεται καθυστέρηση του καθορισμού των τιμών αυτών· ότι είναι ως εκ τούτου απαραίτητο να παραταθεί η περίοδος εμπορίας 1987/88 στους τομείς του γάλακτος και του βοείου κρέατος μέχρι τις 30 Ιουνίου και τις 3 Ιουλίου 1988 αντίστοιχα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η γαλακτοκομική περίοδος 1987/88 λήγει στις 30 Ιουνίου 1988 και η γαλακτοκομική περίοδος 1988/89 αρχίζει την 1η Ιουλίου 1988.  2. Στον τομέα του βοείου κρέατος, η περίοδος εμπορίας 1987/88 λήγει στις 3 Ιουλίου 1988 και η περίοδος εμπορίας 1988/89 αρχίζει στις 4 Ιουλίου 1988.  Άρθρο 2  Ο παρών κανονισμός αρχίζει να ισχύει την 1η Ιουνίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Μαΐου 1988.  Για το Συμβούλιο  Ο Πρόεδρος  I. KIECHLE  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 110 της 29. 4. 1988, σ. 27.  (3) ΕΕ αριθ. L 148 της 28. 6. 1968, σ. 24.  (4) ΕΕ αριθ. L 370 της 30. 12. 1987, σ. 7.  (5) ΕΕ αριθ. L 104 της 23. 4. 1988, σ. 5.